6. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ. 1054957/5100-24/0016 της 2/13 Ιουν. 1997 (ΦΕΚ Β΄ 494) Ρύθμιση οφειλών από περιοριστικές της ελευθερίας ποινές Έχοντας υπόψη: 1.Τις διατάξεις της παρ. 5 του άρθρ. 82 του Ποινικού Κώδικα. 2.Τις διατάξεις της παρ. 3 του άρθρ. 1 του Νόμ. 2145/93 (ΦΕΚ 88 τ. Α΄). 3.Τις διατάξεις του άρθρ. 1 του Νόμ. 2408/1996 (ΦΕΚ 104 τ. Α΄) 4.Τις διατάξεις του άρθρ. 14 παρ. 6 του Νόμ. 2469/1997 (ΦΕΚ 38 τ. Α΄). 5.Τις διατάξεις του Ν.Δ. 356/74 «Περί Κώδικα Είσπραξης Δημοσίων Εσόδων (ΚΕΔΕ)». 6.Τις διατάξεις  του Νόμ. 2362/95 (ΦΕΚ 247 τ.Α΄) περί Δημοσίου Λογιστικού. 7.Την ανάγκη παροχής οδηγιών για τις προϋποθέσεις και κάθε άλλη αναγκαία λεπτομέρια εφαρμογής των παραπάνω διατάξεων. Σελ. 138,34 Τεύχος 1342 Σελ. 58 8.Την αριθ. 1107147/1239/006Α/4.10.96 κοινή απόφαση του Πρωθυπουργού και του Υπουργού Οικονομικών για την ανάθεση αρμοδιοτήτων στους Υφυπουργούς Οικονομικών. 9.Το γεγονός ότι η απόφαση αυτή δεν προκαλεί δαπάνη στον προϋπολογισμό του Κράτους αποφασίζουμε: Καθορίζουμε τις προϋποθέσεις, τον τρόπο και τις λεπτομέρειες εφαρμογής των διατάξεων της παρ. 6 του άρθρ. 14 του Νόμ. 2469/97. Οφειλές που υπάγονται στη ρύθμιση Στη ρύθμιση αυτή υπάγονται όλες οι οφειλές από περιοριστικές της ελευθερίας ποινές που έχουν μετατραπεί σε χρηματικές και οι οποίες έχουν επιβληθεί  από οποιοδήποτε δικαστήριο της χώρας και δεν έχουν εισπραχθεί μέχρι τέλους του 1996 καθώς και οι οφειλές από περιοριστικές της ελευθερίας ποινές για τις οποίες έχουν εκδοθεί καταδικαστικές αποφάσεις μέχρι τέλους του 1996 χωρίς να έχουν μετατραπεί σε χρηματικές αλλά υπάρχει η δυνατότητα μετατροπής τους και η εκτέλεσή τους εκκρεμεί στα αρμόδια τμήματα των Εισαγγελιών. Στη ρύθμιση αυτή περιλαμβάνονται και οι οφειλές οι οποίες προέρχονται από την παραπάνω αιτία για τις οποίες έχουν εκδοθεί μέχρι τέλους 1996 οι καταδικαστικές αποφάσεις αλλά ο καθορισμός της συνολικής ποινής, λόγω συγχώνευσης, πραγματοποιείται κατά το τρέχον έτος. 2.ΒΑ.α.5-6 Δημόσια Διοίκηση Απαραίτητη προϋπόθεση υπαγωγής στη ρύθμιση είναι οι καταδικασθέντες να μην έχουν συλληφθεί από τα αρμόδια διωκτικά όργανα, να εμφανίζονται πριν από τη σύλληψή τους είτε οι ίδιοι είτε οι πληρεξούσιοι δικηγόροι αυτών. Η πληρεξουσιότητα των δικηγόρων μπορεί να αποδειχθεί και με απλή επιστολή, θεωρημένου του γνήσιου της υπογραφής από τα αρμόδια όργανα. Τρόπος καταβολής Με σχετική διάταξη του αρμόδιου εισαγγελέα που εκδίδεται μετά από αίτηση εκείνου που καταδικάστηκε ή του πληρεξουσίου δικηγόρου του, θα επιτρέπεται, εφόσον συντρέχουν οι παραπάνω προϋποθέσεις, η εφ’ άπαξ εξόφληση του ποσού της μετατροπής με έκπτωση ποσοστού είκοσι πέντε τοις εκατόν (25%). Το αρμόδιο τμήμα εκκαθάρισης του δικαστηρίου θα προσδιορίζει το οφειλόμενο ποσό, μετά την έκπτωση, το οποίο και θα εισπράττεται με την έκδοση διπλοτύπου είσπραξης τύπου Α΄ ή Β΄ από τα αρμόδια όργανα (δικαστήρια ή Δημόσιες Οικονομικές Υπηρεσίες). Η απόφαση αυτή να δημοσιευθεί στην Εφημερίδα της Κυβερνήσεως. 